พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๑ สายกรุงเทพมหานคร แม่สาย (เขตแดน)รวมทางยกระดับอนุสรณ์สถานแห่งชาติ รังสิต ตอนทางแยกต่างระดับรังสิตและทางหลวงแผ่นดินหมายเลข๓๐๕ สายรังสิต นครนายกตอนทางแยกต่างระดับรังสิตพ.ศ.๒๕๔๙ ภูมิพลอดุลยเดชป.ร.ให้ไว้ณ วันที่ ๒๑ ธันวาคม พ.ศ. ๒๕๔๙เป็นปีที่๖๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๑ สายกรุงเทพมหานคร แม่สาย(เขตแดน) รวมทางยกระดับ อนุสรณ์สถานแห่งชาติ รังสิตตอนทางแยกต่างระดับรังสิต และทางหลวงแผ่นดินหมายเลข ๓๐๕ สายรังสิต นครนายกตอนทางแยกต่างระดับรังสิต ในท้องที่อำเภอธัญบุรี จังหวัดปทุมธานีอาศัยอำนาจตามความในมาตรา ๑๖ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ กับมาตรา ๕วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๑ สายกรุงเทพมหานคร แม่สาย(เขตแดน) รวมทางยกระดับ อนุสรณ์สถานแห่งชาติ รังสิตตอนทางแยกต่างระดับรังสิต และทางหลวงแผ่นดินหมายเลข ๓๐๕ สายรังสิต นครนายกตอนทางแยกต่างระดับรังสิต พ.ศ. ๒๕๔๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสามปีมาตรา ๔ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา ๕ เขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๑ สายกรุงเทพมหานคร แม่สาย(เขตแดน) รวมทางยกระดับ อนุสรณ์สถานแห่งชาติ รังสิตตอนทางแยกต่างระดับรังสิต อยู่ในท้องที่อำเภอธัญบุรี จังหวัดปทุมธานีมีส่วนกว้างยี่สิบเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๓๐๕ สายรังสิต นครนายกตอนทางแยกต่างระดับรังสิต อยู่ในท้องที่อำเภอธัญบุรี จังหวัดปทุมธานี มีส่วนกว้างสามสิบเมตรทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเขต1 สายกรุงเทพมหานคร แม่สาย (เขตแดน) รวมทางยกระดับ อนุสรณ์สถานแห่งชาติ รังสิต ตอนทางแยกต่างระดับรังสิตและทางหลวงแผ่นดินหมายเลข 305สายรังสิต นครนายก ตอนทางแยกต่างระดับรังสิต พ.ศ. 2549(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากมีความจำเป็นต้องขยายทางหลวงแผ่นดินหมายเลข ๑ สายกรุงเทพมหานคร แม่สาย (เขตแดน) รวมทางยกระดับ อนุสรณ์สถานแห่งชาติ รังสิตตอนทางแยกต่างระดับรังสิต และทางหลวงแผ่นดินหมายเลข ๓๐๕ สายรังสิต นครนายกตอนทางแยกต่างระดับรังสิต ในท้องที่อำเภอธัญบุรี จังหวัดปทุมธานีเพื่ออำนวยความสะดวกและความรวดเร็วแก่การจราจร และการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้โสรศ/ผู้จัดทำ๑๐มกราคม ๒๕๕๐[๑] ราชกิจจานุเบกษาเล่ม ๑๒๓/ตอนที่ ๑๒๓ ก/หน้า ๑/๒๙ ธันวาคม ๒๕๔๙